“**Ogres novada pašvaldības aģentūras “Ogres komunikācijas” ūdenssaimniecības pakalpojumu tarifs”** paskaidrojuma raksts

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Mērķis un nepieciešamības pamatojums | Saskaņā ar Publisko aģentūru likuma 17. panta ceturto daļu Ogres novada pašvaldības aģentūras „Ogres komunikācijas” (turpmāk – aģentūra) ūdenssaimniecības pakalpojumu tarifs ir jānosaka un jāapstiprina ar Ogres novada pašvaldības saistošajiem noteikumiem. Ogres novada pašvaldība 2018. gada 15. februārī pieņēma saistošos noteikumus Nr. 2/2018 “Ogres novada pašvaldības aģentūras “Ogres namsaimnieks” ūdenssaimniecības pakalpojumu tarifi” ar kuriem noteica ūdensapgādes un kanalizācijas maksu par vienu kubikmetru: ūdensapgādes tarifs 0.65 EUR un kanalizācijas pakalpojumu tarifs 1.41 EUR. Aģentūrai, pārskatot ūdensapgādes un kanalizācijas tarifu, ir konstatēts, ka no 2018. gada būtiski pieaugušas centralizēto ūdenssaimniecības tīklu uzturēšanas izmaksas, elektroenerģijas, degvielas, materiālu un pakalpojumu cenas, un, lai nodrošinātu kvalitatīvu pakalpojumu sniegšanu Ogres novada pašvaldības iedzīvotājiem Ogres pilsētā un Ogresgala pagastā, kas ir pieslēgušies centralizētajiem ūdenssaimniecības pakalpojumu tīkliem, ir nepieciešams pārskatīt ūdenssaimniecības tarifu, atbilstoši pakalpojuma sniegšanas izmaksām. Aģentūra sniedz centralizētos ūdenssaimniecības pakalpojumus Ogres pilsētā un Ogresgala pagastā, tas ir, ūdensapgādi un kanalizācijas notekūdeņu savākšanu, tai skaitā, ūdens ražošanu, piegādi un notekūdeņu attīrīšanu.  Analizējot ūdenssaimniecības pakalpojumu ieņēmumus un izdevumus un pieņemot, uz iepriekšēju gadu datu analīzi, ka kopējais centralizētās ūdensapgādes inženiertīklā padotais ūdens ir 1 107 931 kubikmetri gadā un kopējie notekūdens attīrīšanas iekārtās attīrītie notekūdeņi ir 1 378 605 kubikmetri gadā, izdevumiem atbilstoša tarifu maksa par vienu kubikmetru ūdens ir 1.10 EUR un maksa par vienu kubikmetru kanalizācijas notekūdeņu ir 2.18 EUR, bez pievienotās vērtības nodokļa.  Saistošie noteikumi stāties spēkā ar 2023. gada 1. jūniju, lai varētu veikt visaptverošu klientu informēšanu. |
| 1. Fiskālā ietekme uz pašvaldības budžetu | Saistošie noteikumi neietekmēs Ogres novada pašvaldības deleģēto funkciju izpildi. Pieaugs ūdenssaimniecības pakalpojumu izmaksas pašvaldības iestādēm. Aprēķins: 2022.g. pašvaldības iestādes izlietoja 34887 m3 ūdens un kanalizācijas. Ar spēkā esošo cenu ūdens un kanalizācijas izmaksas ir 86959 EUR ar PVN, ar jauno cenu – 138459 EUR ar PVN. Pieaugums ir 51500 EUR ar PVN. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu projektam nav būtiskas sociālās ietekmes, ietekmes uz vidi un iedzīvotāju veselību, uzņēmējdarbības vidi un konkurenci. Saistošie noteikumi sekmēs kvalitatīvu ūdenssaimniecības pakalpojumu sniegšanu, vienlaicīgi nodrošinot tīras vides saglabāšanu un ūdenssaimniecības pakalpojumu pieejamības paplašināšanu Ogres pilsētas, Ciemupes un Ogresgala teritorijās. Iedzīvotājiem un uzņēmējiem pieaugs ūdenssaimniecības pakalpojuma izmaksas. |
| 1. Ietekme uz administratīvajām procedūrām un to izmaksām | Šajos saistošajos noteikumos netiek noteikta maksa administratīvajām procedūrām. Jautājumos par saistošo noteikumu piemērošanu iedzīvotāji var vērsties Ogres novada pašvaldībā. |
| 1. Ietekme uz pašvaldības funkcijām un cilvēkresursiem | Pašvaldības deleģētās funkcijas tiks nodrošinātas nepieciešamajos apjomos, ar esošajiem cilvēkresursiem. |
| 1. Informācija par izpildes nodrošināšanu | Noteikumu izpildi kontrolēs Ogres novada pašvaldības aģentūras “Ogres komunikācijas “ atbildīgās personas |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi sekmēs Ogres pilsētas ūdenssaimniecības plānveida infrastruktūras attīstību un esošo P/A “Ogres komunikācijas” tīklu un inženiertehnisko būvju uzturēšanu un pilnveidošanu atbilstoši mūsdienu prasībām un iedzīvotāju vajadzībām. |
| 1. Izstrādes gaitā veiktās konsultācijas ar privātpersonām un institūcijām | Sadaļa tiks papildināta pēc sabiedrības viedokļa saņemšanas. |

Domes priekšsēdētājs E.Helmanis